Source: http://monitorulneamt.ro/ceahlaul-la-futsal-calificare-in-cupa-romaniei/
Timestamp: 2019-06-24 10:52:27+00:00

Document:
Ceahlăul: La futsal, calificare în Cupa României » Monitorul de Neamț și Roman
Ceahlăul: La futsal, calificare în Cupa României
■ juniorii de la Ceahlăul au zdrobit în deplasare cu 7-0 pe Poli Iaşi şi merg mai departe în faza a III-a a Cupei ■ la pauză, pietrenii conduceau cu 3-0, toate golurile fiind marcate într-un singur minut ■ seniorii au pierdut dramatic la Tîrgu Secuiesc cu 6-7 ■
Juniorii de la Futsal Ceahlăul au reuşit perfomanţa accederii în etapa a III-a a Cupei României după ce au cîştigat la un scor ce nu lasă loc de comentarii, în deplasarea de la Iaşi. Sîmbătă, 8 decembrie elevii profesorului Răzvan Lupu s-au impus cu 7-0 în faţa formaţiei Poli Iaşi, echipă ce activează în aceeaşi serie cu Ceahlăul din Campionatul Naţional U19. La pauză, pietrenii conduceau cu 3-0, prin dubla lui Codrin Babii şi reuşita lui Radu Dumitru, toate golurile fiind marcate în acelaşi minut (18). În repriza secundă, oaspeţii şi-au majorat diferenţa pe tabelă prin golurile realizate de acelaşi Babii (min. 26 şi 27), respectiv George Ungureanu (29) şi Darius Roca (37). În afară de meciul de la Iaşi, în aceeaşi competiţie s-au mai disputat sîmbătă trei jocuri: Luceafărul Buzău – Olimpia Rîmnicu Sărat 3-4; Bukovina Vicov- CSM Vaslui 9- 8 şi Kereszthegy Remetea – C.S. KSE Targu Secuiesc 4-12. Duminică urmau să aibă loc ultimele trei dueluri din această fază a Cupei României, respectiv: CN Nicu Gane Fălticeni – Sporting Dărăbani; Muncitorul Reşiţa – West Deva şi SCM Gloria Buzău – CS United Galaţi. Primele partide din etapa a II-a a întrecerii knock-out au avut loc în perioada 2-6 decembrie şi s-au încheiat cu următoarele rezultate: Korondy Junior 2017 Corund – Pro-Tineret Sighişoara 13-5; CFF Clujana Cluj-Napoca – CSM Tîrgu Mureş 3-6; Liceul Tehnologic Auto Craiova – CSJ Ştiinţa Universitatea Craiova 6-5; Viitorul Ştiinţa Craiova – Viitorul Băleasa 0-3; Metropolitan Işalniţa – Forţa Oltenia Craiova 3-8; Viitorul 2010 Buzău – Futsal Club Dunărea Călăraşi 4-2; AS Inter Gheorgheni – Futsal Klub Odorheiu Secuiesc 2-6. Week-end-ul ar fi fost perfect dacă şi echipa de seniori de la Futsal Ceahlăul ar fi reşit să obţină victoria în deplasarea de duminică, 9 decembrie, de la Tîrgu Secuiesc. În partida ce a contat pentru etapa a IX-a a diviziei secunde (ultima a turului) elevii lui Gabi Bucur au pierdut dramatic cu 6-7, după un joc în care au avut victoria în mînă. Cu 4 minute înainte de finalul meciului, pietrenii conduceau cu 6-5, după mai multe reveniri (la 3- 3, de la 3-1 la pauză şi la 5-5, de la 5-4). Golurile nemţenilor au fost realizate de Alex Bordeanu (4), Andrei Apostol şi Vlad Avram. În derby-ul etapei, liderul CSM Tîrgu Mureş s-a impus fără probleme, cu 6-2 în faţa principalei urmăritoare, Fortius 2014 Buzău.
Cuvinte cheie:calificareCeahlaulcupafutsalinlaromâniei
Juniorii Futsal Ceahlăul eliminaţi din turneul final
■ echipa din Tîrgu Neamţ a promovat în eşalonul superior după dubla cu sucevenii de la Viitorul Liteni ■ FC Ozana a pierdut cu 1-2 jocul retur, de pe stadionul Cetatea, dar avea un anantaj de trei goluri după prima manşă a barajului ■
FC Ozana Tîrgu Neamţ a reuşit sîmbătă, 22 iunie, să-şi bucure suporterii sufletişti prin promovarea în Liga 3 de fotbal, un obiectiv ce părea departe pe parcursul unei întreceri lungi şi echilibrate în eşalonul judeţean. Gruparea „plăieşilor“, sau „străjerii“, cum sînt alintaţi de susţinători, a realizat o performanţă deosebită, după o dublă de baraj în compania campioanei judeţului Suceava, CSO Viitorul Liteni încheiată cu scorul general de 5-3. În meciul retur de sîmbătă, de pe stadionul Cetatea, gazdele au pierdut cu scorul de 1-2, poate şi urmare a unui subconţient care a „lucrat“ în tabăra nemţenilor după victoria la scor, 4-1 în jocul tur, de la Liteni. Cu un avantaj de trei goluri luat în meciul disputat în urmă cu o săptămînă, la Suceava, elevii lui Dan Zavate au deschis repede scorul chiar la prima ocazie avută la poarta oaspeţilor. Apreutesei l-a învins pe Bicleanu cu un şut în vinclu la colţul scurt şi se făcea 5-1 la general după doar două minute de joc, iar soarta promovării nu părea să mai fie pusă în pericol. Pînă la pauză, însă, Viitorul Liteni a restabilit egalitatea pe tabelă, prin reuşita lui Dutică, autor al unui gol după o lovitură de colţ. Chiar şi cu un om mai puţin, după eliminarea lui Apostol, pentru al doilea cartonaş galben, tot sucevenii au mai înscris o dată, Bijec aducîndu-i echipa în avantaj în minutul 66, tot în urma unui corner. A fost o victorie de statistică pentru gruparea din Litenui, la final, jucătorii de la FC Ozana bucurîndu-se alături de spectatori şi de primarul oraşului, Daniel Harpa, de reuşita promovării. Pe lîngă gruparea de sub Cetatea, din zona Moldovei au mai reuşit să acceadă în Liga 3 după dublele de baraj formaţiile: CSM Bacău, Huşana Huşi şi „U“ Dunărea de Jos Galaţi. Din sezonul viitor, în Seria I a Ligii 3 judeţul Neamţ va fi reprezentat aşadar de două echipe (CSM Ceahlăul Piatra Neamţ şi FC Ozana), la fel ca judeţul Bacău (Aerostar şi CSM). Iată şi rezultatele înregistrate sîmbătă, 22 iunie, în celelalte jocuri retur din barajul de promovare pentru Liga 3: CS Poseidon Limanu-2 Mai – ACS Pescăruşul Sarichioi Junior 6-1 (în tur: 2-1); AS Fotbal Team Săgeata – ACS Universitatea Dunărea de Jos Galaţi 0-3 (în tur: 1- 2); CS Blejoi – CS Mihai Bravu 6-1 (în tur: 3-0); ACSO Viitorul Pantelimon – ACS Recolta Gheorghe Doja 0-0 (în tur: 0-2); AS Carmen Bucureşti 1937	– ACS Mostiştea Ulmu 1-2 (în tur: 3- 3); AS Gloria 2015 Corneşti – CSM Slatina 1-2 (în tur: 0-2); ACS Tractorul Cetate – ACS Unirea Brânceni 1-0 (în tur: 0-0); CS Viitorul Dăeşti – CS Real Bradu 3-0 (în tur: 2-1); CS Gilortul Tîrgu Cărbuneşti – CS Strehaia 3-0 (în tur: 1-2); CSO Retezatul Haţeg – ACS Progresul Pecica 0-1 (în tur: 1-2); AS Fortuna Becicherecu Mic – AFC Voinţa Lupac 6-1 (în tur: 2-0); AFC Sportul 2015 Petreşti – CSM Târgu Mureş 2-3 (în tur: 0-6); ASC Olimpic Zărneşti – ACS Stăruinţa Zagon 3-2 (în tur: 1-2); ACS Viitorul Şelimbăr – CS Gheorgheni 2-1 (în tur: 3-2); CSC Sânmartin – CS Floreşti 2-0 ( în tur: 2-0); CS Minerul Rodna- CSM Satu Mare 1-1 (în tur: 0-5); ACS Unirea Mirşid – CS Viitorul Ulmeni 2-0 (în tur: 2-2); Moldova Cristeşti – ACS Huşana Huşi (nu s-a disputat, Moldova Cristeşti nu a avut drept de baraj); AFC Viitorul Albeşti – CSM Bacău 1-1 (în tur: 0-5). Ediţia 2019-2020 a Ligii 3 va debuta pe 24 august, în formula de cinci serii a cîte 16 echipe. Acestea vor fi stabilite după validarea rezultatelor din jocurile de baraj pentru promovare, iar cele două echipe din Neamţ ar urma să fie repartizate (dacă nu vor fi surprize) în Seria I, alături de formaţii din zona de nord est a ţării (judeţele Bacău, Suceava, Iaşi, Botoşani, Vaslui, Galaţi şi Vrancea). Campionatul se va încheia pe 30 mai 2020, cu o săptămînă mai tîrziu decît ediţia recent încheiată. Turul se va disputa în perioada 24 august – 30 noiembrie 2019, iar returul între 7 martie – 30 mai 2020.

References: CSM 
 CSM 
 CSM 
 CSM 
 CSM 
 CSM 
 CSM 
 CSM